lflage/wiki-talks huggingface dataset:
Vita:Az állatok világa (televíziós sorozat)

message: "A BBC filmjei igen nézettek és népszerűek lettek arról, hogy filmjeik életszerűen és izgalmas megjelenésben ábrázolják", "egészen a ma élő csodálatos fajokig". jaj, hát ez eléggé rajongószerű egy írás. WP:NPOV. Lexikont írunk, nem ismeretterjesztő blogot  ez az írás cseppet sem semleges/objektív. – Timish  levélboksz 2009. július 7., 20:15 (CEST)
thread_title:  semlegesség 

message: Az olvasó a cím alapján azt várná, hogy a BBC ismeretterjesztő sorozatáról kap információt. Ezzel szemben egy ömlesztett fajlistával szembesül. Nem kellene az oldalt átnevezni a „BBC - Az állatok világában szereplő fajok listája”, vagy valami hasonló névre? Csigabiitt a házam 2009. július 7., 20:50 (CEST)
replies: text: Még valami. Ismét elmondom, most már sokadszor (és lassan, talán egyszer megértésre talál): a besorolást ne a szócikk elfogult szerkesztője határozza meg. Ez a szócikk meglehetősen vázlatos, hogy nélkülözhető-e, arról pedig döntsön az utókor.

text: Továbbá. Tisztelt szakértő! A fajoknak nem latin, hanem tudományos neve van. Csigabiitt a házam 2009. július 7., 21:04 (CEST)
replies: text: :Könyörgöm, töröljük a lapot. Fehér Zoltán egyszerűen fajlista-mániás. Már nekem is volt egy vitám vele arról, hogy mik számítanak közismert fajoknak, amikor egy Közismert fajok listája cikket akart írni. A Minek (kellene ilyen lista)? kérdésemre se írt érdemi választ. – Perfectmiss vita 2009. július 7., 21:26 (CEST)
thread_title:  Címválasztás 

message: Címbe tegyen már valaki hosszúkötőjelet, a laptopomon sose tudom, hol van. – Alensha sms 2009. július 8., 01:37 (CEST)
replies: text: köszi, Dani :) – Alensha sms 2009. július 8., 19:12 (CEST)
Nekem nagyon tetszik az oldal, én is be szeretnék szállni a szerkesztésbe. Nem tudom, hogy megtehetem-e vagy csak az oldal szerkesztője nyúlhat hozzá. – WBrian vita 2009. július 8., 12:19 (CEST)
Bárki szerkesztheti. – Alensha sms 2009. július 8., 19:12 (CEST)
thread_title: Kötőjel

message: A cikkel több gond is van. Be lehetne építeni a hosszabb gondolatokat a meglévő cikkekbe, hogy egy helyen legyenek. Át kellene különben is fogalmazni, mert eléggé elfogult, csak bele kell olvasni.  Szajci reci 2009. szeptember 17., 19:41 (CEST)
Csak azért mondod elfogfultnak, mert pikkelsz a szerkesztőjére. Szerintem nem rossz a szöveg.
Hát de rossz.... Volt, míg Istvánka helyrepofozta. Király lett.  Szajci reci 2009. november 8., 18:58 (CET)
Dolgozok a teljes átírásán. Amúgy nem tudom mi tetszik ezen neked? – Fehér Zoltán vita 2009. december 16., 16:53 (CET)
thread_title:  sn, átdolgoz
Vita:NASA Marshall Space Flight Center

message: Javaslom minden hasonló szócikk átnevezését a következőképpen:
* NASA törlése a cikknév elejéről,
* a maradék magyarítása.
A NASA szó felesleges, hisz nincs megkülönböztető szerepe, és nem része az intézmény hivatalos nevének.  A magyarítás indoka, hogy könnyebb legyen ragozni, kiolvasni ezeket a hosszú neveket a folyó magyar szövegben; űrkutatási témájú más szócikkekben is már magyarul szerepelnek a kutatási központok, intézmények nevei.
Jelen szócikk neve így Marshall Űrrepülési Központ lenne.
A NASA Kennedy Space Center mellett már létezik a Kennedy Űrközpont szócikk is, azt az átnevezést tehát egy cikkegyesítéssel együtt kellene végrehajtani. Megya vita 2009. augusztus 31., 03:26 (CEST)
thread_title:  Átnevezési javaslat
Vita:Bambi 2. – Bambi és az erdő hercege

message: A forgalmazó lapja szerint hiányzik egy pont a címből. Mondjuk ők az Erdő Hercegét is nagybetűkkel írják. – Matthew (hűtőszekrényajtó)  2012. szeptember 5., 07:12 (CEST)
thread_title:  Pont
Vita:Szekeres Adrien

message: Az utóbbi nem anyakönyvezhető Magyarországon, csak az Adrienn forma. 87.229.1.177 (vita) 2023. március 30., 15:08 (CEST)
replies: text: Mindenhol Adrienként szerepel. Még a hivatalos oldalain is. Fromiadrian vita 2023. március 30., 15:29 (CEST)
thread_title:  Adrienn vagy Adrien?
Vita:Tábornokok pere

message: A témáról különösebb ismereteim nincsenek, ezért csak néhány elírást javítottam. A horthy-ista esetében vacilláltam, szerintem inkább horthystát kellene írni. L András vita 2009. július 5., 19:17 (CEST)
replies: text: Egyetértek és javítottam horthystára.– Kavicsposta 2009. július 5., 22:08 (CEST)
thread_title:  Átnéztem
Vita:Csíkkozmás

message: Tisztelt Wikipédia!
Mindössze annyi lenne a megjegyzésem, hogy Kozma és Damján ikerségéről nem esett szó a név eredetének leírásában, pedig az ikrek egy nagyon fontos tulajdonságot jelent. (Bővebben Papp Gábor műveit ajánlom.)
Egyébként a két gyógyító szent a Szent Koronánkon is szerepel. Szerintem ez tény is fontos alapinformáció a település nevének eredetéhez.
thread_title:  Csíkkozmás - hiányos bemutatás
Vita:Csíkrákos

message: Cserei Mihály 1667. október 21.én született, mint azt a róla szóló szócikkben elhelyezett anyagom is bizonyítja.
Cserei Zsuzsanna, mint Mikes Kelemen mátkája, nem létezett, azt csupán a helyi hagyomány tartja, de bizonyíték nincs rá.
Ebben az időben élt ugyan egy Cs. Zsuzsanna, de ő Cs. Mihály történetíró gyerekeként született 1709-ben, Brassóban, tehát nem lehetett Mikes Kelemen menyasszonya. (Írja Cs. Mihály emlékirataiban)
--Baróti Kelemen vita 2012. január 13., 09:19 (CET)
thread_title:  Cserei Mihály és Zsuzsanna
Vita:Ramassetter Vince

message: :Valaki cisnált egy Ramasetter (egy s!) Vince szócikket. A rossz írásmódú formáról redireket hagytam, a szöveget pedig ide másolom:
" (Sümeg, 1806- Sümeg, 1878)  iparos és kereskedő sümegi polgár. Eötvös Károly írta le életének nagyszerű vállalkozásait az Utazás a Balaton körül és a Balataoni utazás vége című könyvében.

message: Édesapja Németalföldről települt Magyarországra. Iskoláit Kőszegen és Győrött járta ki, majd követte apját a kékfestő mesterségben. Kezdetben ebben az iparágban fejlesztette magát az indigó, a vászon, és más alapanyagok kereskedésében, később azonban fokozatosan kiterjesztette tevékenységét előbb a szőlőtermesztésre (Badacsonyban szőlőbirtokot vásárolt) majd a borkereskedés területére is. Kádárműhelyt is fenntartott. A nyugateurópai országokba is szállított a jó magyar borokból. Sümegen megválasztották a város polgármesterévé s ekkor alapítványt tett egy iparostanodára, majd egy reáliskolára is. Elhalálozván, vagyonát a város iskoláira és kórházára hagyta. Emlékére szobrot állítottak, iskolát, utcát neveztek el róla.
thread_title: Életpályája

message: *Eötvös K. (2008): Utazás a Balaton körül.
*Eötvös K. (2008): A balatoni utzaás vége.
thread_title: Irodalom

message: *A Ramasetter és Ibos családokról
*A sümegi Ramasetter Pince fölújításáról"
replies: text: Egyébként tipikus copypaste, "elhalálozván" - ki fogalmaz így 2009-ben???--Linkoman vita 2009. július 5., 20:19 (CEST)
thread_title: Külső hivatkozások
Vita:Prizma

message: A cikkben említett fény, véleményem szerint nem fehér. A minket körül vevő fény színtelen. Nevezhetjük seszínűnek. Képzeljétek el, ha egy üveg lapot fehérre festenétek és egy másikat belakkoznátok átlátszó lakkal, melyik üvegen látnátok keresztül... A minket körül vévő fénnyel is ez a helyzet. Ha fehér lenne olyan látványt nyújtana, mintha tejben lennénk. Semmit nem látnánk, csak fehérséget....
Tamaskapitany vita 2023. március 16., 02:10 (CET)
thread_title:  Fehér fény
Vita:Optikai lencsék leképzési hibái

message: Szervusztok!
Miért nem jó a leképezés? Itt szinte minden cikkben a leképezést említik. --Ronastudor a sznob 2015. július 17., 12:57 (CEST)
thread_title:  Leképzés vagy leképezés 

message: Sziasztok!
A képmezőelhajlás össze van keverve a torzítással. Ez két külön lekép(e)zési hiba.
thread_title:  Képmezőelhajlás
Vita:Gamepad

message: A régi változat eléggé csonk és gyenge fogalmazású volt, nem hatott Wikipédia szintű cikknek. Gondoltam újraírom, és bővítem is, így kiraktam egy tataroz sablont, a csonkot nem veszem le amíg nem végzek. Ha vannak javaslataitok, kérlek ide írjátok válaszként! Valaki esetleg átnézheti majd a helyesírást, az nem mindig az erősségem... ^^' Czeky vita 2022. március 7., 09:44 (CET)
thread_title:  Tataroz sablon
Vita:Hetényi Varga Károly

message: Hetényi Varga Károly biztos, hogy a nyilasok elleni egyházi ellenállás egyik alakja volt? Szálasi idején tizenkét-tizenhárom éves volt... Cassandro  Ħelyi vita 2009. július 6., 00:27 (CEST)
replies: text: Persze, hogy nem, kimaradt egy szó :-) Köszönöm.– Korovioff vita 2009. július 6., 01:20 (CEST)

message: "Sok helyi sváb fiatalembert hívatott be a magyar hadseregbe, akiknek így nem a Volksbundban kellett szolgálniuk."
Valószínűleg itt elírás lehet, mert a Volksbund maga nem katonai szervezet volt. Helyesebbnek tűnik az a megfogalmazás, hogy:
"Sok helyi sváb fiatalembert hívatott be a magyar hadseregbe, akiknek így nem az SS-ben vagy a német hadseregben kellett szolgálniuk."
ZorróAszter vita 2024. április 13., 21:30 (CEST)
thread_title:  Volksbundban szolgálni
Vita:Karcfalva

message: " A várfalon belül áll a terebélyes, évszázadosnál idősebb hársfa. Ha beszélni tudna, elmesélné, hogy 1334-ben még csak Jenőfalváról van írásos emlék..."
Ha beszélni tudna?! A hársfa? Mi ez, enciklopédia, vagy egy ötödik osztályos fogalmazási verseny harmadik helyezettjének dolgozata?
thread_title:  A beszélő hársfa
Vita:Lövéte

message: Pagony felhasználó törölte a kiegészítésemet, holott a 2021-es Romániai  népszámlálási adatokkal egészítettem ki a posztot  Finomazananász vita 2023. augusztus 11., 21:33 (CEST)
thread_title:  Népszámlálás kiegészítés
Vita:Nagygalambfalva

message: A falu lakói méltán büszkék nagyjaikra. Kányádi Sándor a szülőföldje iránt érzett gondolatait így foglalta verssorokba:
"Mikor szülőföldje határát megpillantja
a szívem kolumbusz árbóckosarából
kiáltó matróza mikor
idáig érkezem
minden más táj csak óceán
ez itt a föld
a föld nekem."
A költő az idén tölti a nyolcvanadik évét! Külön érdekesség, hogy Kányádi Sándor ugyan 1929.május 10-én született, ám ez a nap( május 10.) - akkor még a Román Királyság Nemzeti Ünnepe lévén -, nem volt alkalmas arra, hogy az újszülöttet anyakönyvezhessék, ezért ez a fontos esemény csak másnap, május 11-én történhetett meg, minek folytán a költő személyi irataiban mindmáig 1929. május 11-e szerepel születési dátumként.
Szülőfaluja időről időre megemlékezik nagy szülötte életútjának és költői pályafutásának fontos eseményeiről, így idén is, 2009. május 9-én immár hetedszer kerítettek sort Nagygalambfalván az éves rendszerességgel ünnepnappá és immár élő hagyománnyá vált "Fától fáig, verstől versig" vers- és prózamondó versenyre, amely az "Ünnepeljünk együtt Kányádi Sándor 80. születésnapján" jelmondattal fémjelezte az esemény kiemelkedő jelentőségét. Az ünnepségen, mint eleddig minden esztendőben az "Iskolanapok" keretében hét éve elkezdődött versenyben, sok környékbeli iskola gyerekei vettek részt, és adták tanúbizonyságát irodalomszeretetüknek, a Kányádi-versek iránti rajongásuknak a helyi, a híres színészről, Feleki Miklósról elnevezett Művelődési Házban.
thread_title:  A cikkből áthozva 

message: "A rák tava" fejezet - forrással, megfelelő helyes címmel és formázással talán megér egy önálló cikket. – Hkoala  2009. július 15., 21:00 (CEST)
thread_title:  Lektor 

message: Tisztelettel olvasom Kányádi Sándort a hírességek között.
Tanultam a verseit kis iskolás koromban. Életében megtisztelték a szerzőt.
Szerintem sok tehetséges ember van Nagygalambfalván. Köztük ismerek népéért sokat tevő embert, zenészt és tehetséges zenélgetőt is.
A lap komolyságának megőrzését segítené ha a Hírességek mellé egy szerényebb alcímet is létrehoznánk.
Ide sorolnánk tehetséges ám kevésbé ismert szerzőinket.
Műveinek ismertetése , a közösség érdekében elvégzett kitartó, jelentős munkája idővel népe elismerésével lehet koronázva.
thread_title: Egy kedves olvasó
Vita:Juliette Gréco

message: * Belphégor - Le fantôme du Louvre (also known as Belphegor, Phantom of the Louvre) (2001)
Elnézést, szerintem ez téves. A 60-as évek közepén ment a magyar TV-ben egy hasonló című és témájú sorozat, abban játszott Juliette Greco kettős főszerepben egy ikerpárt. 
Kérem, ellenőrizzék! 
Tisztelettel Imhof Gyula
thread_title:  Belphegor
Vita:Loréna

message: Ennek jó lenne alaposabban utánanézni, mert a spanyol wiki szerint francia eredetű, az angol szerint pedig a Lauren latinosított változata. Én leginkább latin-amerikaiaknál találkoztam ezzel a névvel. – Mex plática 2009. július 6., 12:11 (CEST)
Mivel gyakorlatilag egyik névnél sincs megadva forrás, ki tudja mi alapján írta be valaki a nevek eredetét, jelentését, névnapjait bármelyik keresztnévhez is? Ha végeztem az összes átnézésével, fogok tenni ez ügyben javaslatokat a Kocsmafalon. – Perfectmiss vita 2009. július 6., 12:48 (CEST)
replies: text: Van egy Magyar utónévkönyv, szerintem azt nyugodtan lehet forrásként használni. Igaz, hogy nekem egy őskori kiadása van csak meg (valamikor a 70-es évekből, amikor születtem), lehet, hogy az újabb kiadások még használhatóbbak. – Mex plática 2009. július 6., 14:56 (CEST)
Persze, hogy van, a Ladó-féle, immáron már a sokadik kiadásnál tart. De abban a kétharmada sincs benne azoknak a neveknek, amik jelenleg a Magyar névnapok betűrendben c. cikkben vannak, pedig ebben a cikkben elvileg a nálunk anyakönyvezhető nevek szerepelnek. Na ez az, amit nem hiszek el. Ráadásul nemrég jelent meg egy cikk az Indexen arról, hogy az Akadémia megint engedélyezett néhány nevet, de csak példákat adtak, és persze forrásmegadás sehol. A neten (pl. az Akadémia honlapján) meg nem találni semmit. Szóval nem tudom, hogy az indexesek honnan vették a infót. – Perfectmiss vita 2009. július 6., 18:55 (CEST)
thread_title: Biztos, hogy olasz eredetű?
Portálvita:Technika

message: Sziasztok!
lszives tegyétek be a tagportálok közé a Hidak portált. Köszi! – Batman666 vita 2009. július 6., 12:13 (CEST)

message: Wikipédia:Törlésre javasolt lapok/Portál:Technika
thread_title:  A 2012 decemberi törlési megbeszélés eredménye: marad

message: Megdöbbenve fedeztem fel, hogy az űrhajózás (űrkutatás) szócikkeit a csillagászat portálhoz soroltátok. Ez képtelenség. A portál-kategorizálás hierarchikus rendjében ehhez a technika alatt repülés néven a repülést, az űrkutatást és űrhajózást felölelő portált kellene létrehozni. Példaképp hadd említsem, hogy a Repülés című újság nevét vagy húsz évvel ezelőtt így változtatták meg: Repülés–Űrrepülés. MZ/X vita 2017. március 18., 11:57 (CET)
thread_title:  REpülés
Vita:Julius Petersen

message: 1860-ban letette a mérnöki vizsgát, és még ugyanebben az évben beadott egy esszét egy egyetemi kiírásra, azonban mikor a zsűri felfedezte, hogy nem egyetemi hallgató, kizárták a pályázók köréből. 
Itt ellentmondást vélek felfedezni. Ha még nem volt egyetemi hallgató, akkor hogy tette le a mérnöki vizsgát??? Mert később is még diák volt a cikk szerint. misibacsi*üzenet 2009. július 6., 13:13 (CEST)

message: Tisztázni kellene, hogy Dániában akkoriban az egyetemen angolul folyt-e az oktatás. Ha nem, akkor korrigálni kellene a "Master of Mathematics" és hasonló elnevezéseket (pl. a doktori disszertációja címe is angolul van). Ha angolul folyt az oktatás, azt bele kellene írni a cikkbe, mert nem magától értetődő  és elég fontos infó. misibacsi*üzenet 2009. július 6., 13:19 (CEST)
thread_title:  angol nyelvű oktatás?
Vita:Fermat-elv (optika)

message: A Fermat-elv szerint az idő extrém értéket vesz fel. A fénysugár mindig olyan utat választ, amelyet a hozzátartozó hullám a lehető legrövidebb vagy a leghosszabb, bár általában a lehető legrövidebb idő alatt tesz meg.
thread_title:  Pontosítás
Vita:2010-es Tour de France

message: Tavaly játszottunk is… idén nem lesz? - CFC vita 2010. július 8., 23:35 (CEST)
Elkezdtem... BluesD  Üzenhetsz 2010. július 10., 00:34 (CEST)
Beszálltam :) - Peti610  vita 2010. július 10., 07:50 (CEST)
Kettőnek lehet? :D – Madridista Ideírjad 2010. július 10., 08:23 (CEST)
replies: text: Cancellara ma ritka gyenge volt, szóval végülis csak egyet írtam be. Ettől függetlenül az időfutamokon azért hajrá. – Madridista Ideírjad 2010. július 10., 17:39 (CEST)
Szerkesztő	Versenyző         	Csapat
BluesD    	Andy Schleck      	Team Saxo Bank
CFC       	Jaroszlav Popovics	Team RadioShack
Peti610   	Andy Schleck      	Team Saxo Bank
Madridista	Lance Armstrong   	Team RadioShack
thread_title:  Játék
Vita:Vald Péter

message: Amiket még találtam: Valdo, Waldo, Valdes. Gergely Jenő: A pápaság története(1999) a Valdes nevet használja.
replies: text: Köszi. Ezeket beírom, az interwikiket is figyelembe véve.--Linkoman vita 2009. július 6., 17:59 (CEST)
thread_title:  név alternatív írásmódjai
Vita:Jármű

message: :A jelenlegi cikk forrása ismeretlen. 
replies: text: Bizonyos fogalmak hiányoznak, pl. a közúti jármű.

text: A KRESZ, TEÁOR és számos más forrás könnyedén elérhetőnek tűnik.----Linkoman vita 2015. április 28., 10:28 (CEST)
thread_title:  Nélkülözhetetlennek minősített témájú szócikk, forrás nélkül?
Vita:Szendrő József

message: Itt a vitalapon talán meg lehet említeni házasságukat. Máthé Erzsi az alábbi interjúban beszél erről.
Gondolkoztam, hogyan lehetne ezt az információt elhelyezni a szócikkekben, hogy ne legyen bulvár jellegű. Én úgy látom ettől el kell tekinteni. Kisgyermekük korai halála megerősít ebben.
thread_title:  [[Máthé Erzsi]] férje 

message: Ebben a részben meg lehetne emlííteni , hogy igazgatósága alatt itt játszott többek között Latinovits Zoltán, ő adott szerződést először Hofi Gézának. További érdekesség: a színház körül lebzselt a kisiskolás Cserhalmi György, kinek édesanyja -a kiváló énekesnő- Varga Magda itt volt szerződésben. 
– Kispados vita 2009. július 6., 19:53 (CEST)----
thread_title: Debereceni évek
Vita:Dalekok

message: Ez a cikk részben megszerkesztett másolmány a megadott forrásból + némi infó a magyar hangokról. – Perfectmiss vita 2009. július 6., 22:09 (CEST)
replies: text: Valamint tagolatlan ömlesztmény, erőteljes diáknyelven. És egyre csak bővül, bővül... – eLVe kedvesS(z)avak 2009. július 22., 13:48 (CEST)
Ismételten: valaki tegyen már valamit ezzel az oldallal (esetleg olyan, aki érti is, miről szólna ez itt), mert továbbra is csak bővül... – eLVe kedvesS(z)avak 2009. október 1., 18:05 (CEST)
A mostani szöveg gyakorlatilag szó szerinti átvétel, sajnos a forrás megjelőlése nélkül (ezt pótoltam). Akkor viszont a szerző miért írt a végére egy csomó irodalmat, ha semmit sem használt fel belőle? – tgunda 2010. április 24., 22:05 (CEST)
A cikk írója szerintem azért nem jelöli meg a forrást, mert amit leír, az teljesen egyértelmű, ha valaki megnézi a Ki vagy, Doki? című sorozatot (persze nem csak a 2005-ös részektől). Tehát a forrás maga a sorozat. Vargamate vita 2010. május 15., 21:20 (CEST)
Átdolgoztam a dalekok történetét, hogy kevésbé legyen copy-paste, és beleírtam, hogy mi melyik részben történt abból, ami a copy-paste leírásban szerepelt, hogy a forráshiány csökkenjen. Vargamate vita 2010. május 15., 22:52 (CEST)
Mellesleg, annaka site-nak a kezdőoldalán, ahonnan sok átvétel történt, ott van, hogy a CC licenc nem vonatkozik a Wikire, ide átvétel nem megengedett.

text: Akkor, ha jól sejtem, az oldal szerkesztője azt se szeretné, ha egyáltalán forrásnak használnánk a weboldalát a wikipédián... Vargamate vita 2010. május 18., 12:09 (CEST)

message: A "fasiszta" párhuzam erősen sántít. Az olasz fasizmus nem akarta sem az egész világot leigázni, sem más népeket kiirtani, viszont totalitárius alapon akart társadalmat szervezni. A dalekokat a politika egyáltalán nem érdekli (a meghódított Földön inkább a Dél-Amerikai típusú, kijárási tilalmas katonai diktatúrát és az ókori rabszolgatartó társadalmak valamiféle keverékét vezettek be, de semmiféle totalitárius vagy ideológiai elképzelésük nem volt a társadalom "megjobbítása" érdekében).  ♥♥♥ Gubbubu12 ✍  2017. január 29., 16:26 (CET)
thread_title:  Jellem
Vita:Péter Gábor

message: 
Csak megjegyezném, hogy az eredeti neve egyes helyeken Auspitz Benő.
replies: text: Beleírtam. Az okára nem sikerült rájönni, az is lehet, hogy kettős név volt.– Korovioff vita 2009. július 7., 09:52 (CEST)
Köszi! Nem akarnók kötekedni, de a Benőt kihagytad. Hogy bonyolítsam: egyes helyeken Auspitz Benjámin és Eisenberger Benő néven is fut. (Amúgy szerintem a leghitelesebb az Eisenberger Benjámin.) Bár a szócikk nem tesz említést, valahol olvastam, hogy Simon Jolánnal kötött házasságából nem született gyerek. Egy orvos ismerősöm azonban azt mondta, hogy évfolyamtársa volt Péter Gábor lánya (a hölgy nevét elfelejtettem, de a vezetéknevet nem változtatta meg), aki - ismerősöm születési évéből kiindulva - 1948 körül születhetett. Ezt csak mint érdekesség említem. Talán be lehetne írni, hogy Péter Gábor szabadulása után a Magyar Divatintézet Könyvtárában dolgozott.
Volt neki egy bátyja Eisenberger Sámuel, e szerint az eredeti neve valóban Eisenberger és nem Auspitz.

message: bocs, metapedia-ra gondoltam
[[Special:Contributions/87.97.71.2|87.97.71.2]] ([[User vita:87.97.71.2|vita]]) 2009. szeptember 4., 12:33 (CEST)
Olvasgattam a szócikket, és bátorkodtam belenézni a vitába, amihez van egy "érdemi megjegyzésem", de(!): nem tudtam ellenőrizni, így kérek segítséget is (ezúton): A Medicor céget vette meg állítólag Péter Gábor fia. Majd tovább értékesítette. Olyan embertől tudom, aki ott (vele) dolgozott. Egyelőre nem találok más infot. (azt sem értem, ha 1993-ban temették a 'nagy Benjámint' :O)) akkor hogyan lehetséges, hogy senki nem hozakodott elő még (akkoriban) "az elszámoltatátásval" ? Vagy, valami ilyesmivel...[[Szerkesztő:Vaterdingo|Vaterdingo]] <sup>[[Szerkesztővita:Vaterdingo|vita]]</sup> 2009. október 15., 19:46 (CEST)Vaterdingo
nem találok arra utalást, hogy miután rendeződtek a dolgai a Pick Szeged vezérigazgatója lett, hogy ülhetett egy ilyen gyilkos nyugodtan haláláig egy ilyen fotelben????
és arról sem találok információt, hogy mikor letartóztatták három könyvet találtak nála otthon és ebből 2 a Mein kampf volt...

message: "Minden valószínűség szerint itt szemelték ki a magyarországi kommunista politikai rendőrség vezetőjének"
Szerintem 1932-ben legfeljebb Hanussen szemelhette volna ki a kommunista politikai rendőrség vezetőjének.
Ha egyáltalán beszervezték, és ha egyáltalán az OGPU szervezte be, akkor feltehetően hírszerzésre szervezhették be. De legkevésbé az OGPU. Ha kapcsolatba került szovjet titkosszolgálattal, akkor inkább konspirációval kapcsolatos gyorstalpaló tanfolyamot tartottak neki.
Ez a beszervezési sztori szerintem egyedül Farkas Vladimirnál szerepel.
Nem kellene ezt átírni?
– ZorróAszter vita 2016. december 23., 11:54 (CET)
thread_title:  1932-es beszervezése
Vita:Bosnyák Zsófia

message: Eszerint június 9
Eszerint pedig június 2.
thread_title: Születési dátum

message: Eszerint Zádory Kata
Mindenhol máshol Kenderes (vagy Kenderessy) Mária - valószínűleg egymástól vették át a hírportálok, utánajárás nélkül
thread_title: Anyja neve
Vita:Max-Morlock-Stadion

message: Kedves szerktárs! A stadion 2011. március 15-ig viseli az easyCredit Stadion nevet. Kérlek, hogy ezután ellenőrizd valamelyik külföldi testvércikket, hogy mi lett a létesítmény új neve, aztán nevezd át arra a névre! Ne feledd a Frankenstadion átirányítás felülírását sem! – Beroesz  2009. július 7., 11:13 (CEST)
thread_title:  '''Üzenet az utókornak'''
Vita:Montevideo

message: Jó lenne ehhez egy hiteles forrás, mert én pl. ezt nem így tudom. Egyrészt, a monte vide eu portugálul azt jelenti, hogy ’hegyet láttam én’. A monte video pedig latinul lenne, és az valóban ’hegyet látok’. Ami a másikat illeti, az sem teljesen jó, helyesen Monte VI de O (=oeste) lenne. – Mex plática 2009. július 7., 12:49 (CEST)
Én csak a másodikat hallottam, és úgy, ahogy te mondtad. – Alensha sms 2009. július 9., 22:46 (CEST)
Átírtam, de kellene hozzá forrást keresni. – Mex plática 2009. július 10., 10:39 (CEST)
thread_title: Név eredete

message: A cikk szerint "A mai város területén először a portugálok alapítottak kolóniát Colonia del Sacramento néven…".
Ebben tévedés van. Az itt említett portugál település egészen máshol volt, Buenos Aires-szel szemben, ahol most is létezik egy Colonia nevű város. Sajnos nem vagok képes ezt helyesen megfogalmazni magyarul, de talán akad, aki ezt kellően kijavítja?
– Ngrab vita 2013. február 11., 04:32 (CET)
Köszi, javítottam a cikkben. Alensha 2013. február 11., 04:53 (CET)
thread_title: Története